text: Lav oliepris rammer også Esbjerg
  26 oktober 2015 kl. 13.00
  Maersk Oils drastiske nedskæring med 1250 arbejdspladser rammer også Esbjerg. Byens borgmester håber dog, at byen slipper billigere gennem fyringsrunden. 
  - Jeg er i Rio til møde mellem verdens energi-byer, fortæller Johnny Søtrup til TV SYD. Og i modsætning til de andre, så er vi ikke kun afhængige af olien, men har også mange arbejdspladser inden for vindkraft.
  De meget lave priser på olie og naturgas betyder, at Maersk Oil må skære 1250 arbejdspladser i Danmark og i udlandet.  Det svarer til 10-12 procent af alle ansatte.   Vi snakker meget om de lave priser på olien her på mødet, men vi er mindre sårbare.
  Selskabet har ca. 500 arbejdspladser i Esbjerg, men borgmesteren håber, at Esbjerg vil undgå 50 fyringer.
  - Jeg har fået at vide, at mange fyringer vil ske i udlandet, så vi kan håbe at Esbjerg ikke bliver ramt så hårdt.
  Johnny Søtrup skal i næste uge have et møde med den øverste chef hos Maersk Oil i Esbjerg.
  - Så får vi formentlig flere oplysninger.
  Han erkender, at de lave oliepriser også presser andre virksomheder i Danmarks største off-shore-by. Bl.a. henviser han til firmaet Semco, som også har indledt endnu en fyrings-runde.
  